PolyAgent/wiki_georgian_en_parallel_20231101 huggingface dataset:
ენ ენრაიტი

ენ ენრაიტი
ენ ტერეზა ენრაიტი (დ. 11 ოქტომბერი, 1962) — ირლანდიელი მწერალი. გამოქვეყნებული აქვს მრავალი რომანი და მოთხრობა. მისი შემოქმედების მთავარი თემებია ოჯახი, სიყვარული, იდენტობა და დედობა.
მწერალმა მეოთხე რომანისთვის „თავყრილობა“ 2007 წელს ბუკერის პრემია მიიღო. მისი მეორე რომანი „როგორი ხარ“ 2000 წელს უაითბრედის პრემიის ფინალისტი იყო.
ადრეული ცხოვრება
ენ ენრაიტი ირლანდიაში, დუბლინში დაიბადა და საშუალო განათლება წმინდა ლუის სახელობის სკოლაში მიიღო. მან პერსონის კოლეჯის საერთაშორისო სტიპენდია მოიპოვა, სადაც საერთაშორისო ბაკალავრიატზე ორი წლის მანძილზე სწავლობდა. უმაღლესი განათლების პირველი საფეხური ენრაიტმა დუბლინის სამეფო კოლეჯში დაამთავრა, სადაც ინგლისურ ენასა და ფილოსოფიას სწავლობდა. ოცდამეერთე დაბადების დღეზე მას საბეჭდი მანქანა აჩუქეს, რის შემდეგაც წერა დაიწყო. ენრაიტმა ჩევენინგის სტიპენდია მოიპოვა აღმოსავლეთ ანგლიის უნივერსიტეტის შემოქმედებითი წერის კურსზე, სადაც მისი პროფესორები ანჯელა კარტერი და მალკოლმ ბრედბერი იყვნენ. ენრაიტმა უნივერსიტეტი მაგისტრის ხარისხით დაამთავრა.
ენრაიტი ექვსი წლის მანძილზე ირლანდიის საზოგადოებრივ მაუწყებელში სატელევიზიო პროდიუსერად და რეჟისორად მუშაობდა. იგი ოთხი წლის მანძილზე კომედიურ სერიალს, ხოლო ორი წლის მანძილზე საბავშვო გადაცემას პროდიუსერობდა. ამ პერიოდში ენრაიტი წერას მხოლოდ შაბათ-კვირას ახერხებდა. მან მთელი დატვირთვით წერა 1993 წლს დაიწყო, როცა ტელევიზიაში მუშაობა შეწყვიტა.
პირადი ცხორვება
2014 წლამდე ენრაიტი უიკლოუს საგრაფოს ქალაქ ბრეიში ცხოვრობდა. იგი დაქორწინებულია მარტინ მერფიზე, რომელიც დუნ ლეარის პავილიონის თეატრის რეჟისორი იყო, ამჟამად კი ირლანდიის ხელოვნების საბჭოს მრჩეველია. წყვილს ორი შვილი ჰყავს.
შემოქმედება
კრიტიკოსთა ვარაუდით, ენრაიტის ადრეულ შემოქმედებაზე გავლენა ბრაიან ო’ნოლანმა მოახდინა. მისი ლიტერატურული დებიუტი 1991 წელს მოთხრობათა კრებულით „პორტატული ქალწული“ შედგა. ენრაიტის პირველი რომანი „მამაჩემის პარიკი“ 1995 წელს გამოქვეყნდა. წიგნი სიყვარულის, დედობისა და რელიგიურ თემებს იკვლევს.
მწერლის მეორე რომანი „როგორი ხარ?“, რომელიც 2000 წელს გამოქვეყნდა, უაითბრედის პრემიის ფინალისტი გახდა. რომანი ტყუპი დების შესახებ მოგვითხრობს, რომლებიც დაბადებიდანვე დააშორეს ერთმანეთს.
ენრაიტის მესამე რომანი „ელიზა ლინჩის სიამოვნება“ 2002 წელს გამოქვეყნდა. იგი ირლანდიელი ქალის, ელიზა ლინჩის, ცხოვრების შესახებ მოგვითხრობს, რომელიც პარაგვაის პრეზიდენტის ფრანსისკო სოლანო ლოპესის მეუღლე და XIX საუკუნის პარაგვაის ყველაზე ძლიერი ქალი იყო.
მწერალმა მესამე რომანისთვის „თავყრილობა“, რომელიც 2007 წელს გამოქვეყნდა, ბუკერის პრემია მიიღო.
ენრაიტის მეშვიდე რომანი „მსახიობი“, რომელიც 2020 წელს გამოქვეყნდა, წარდგენილი იყო ქალთა პრემიაზე მხატვრული ლიტერატურისთვის.
რესურსები ინტერნეტში
Anne Enright's top 10 slim volumes, The Guardian, 2001.
Transcript of interview, ედინბურგის საერთაშორისო წიგნის ფესტივალი, 2008.
Audio and video interviews with Anne Enright
2002 interview with Anne Enright, The Sunday Business Post, 2002.
"The TLS on Anne Enright", The Times Literary Supplement, 2007.
An interview and a reading from The Gathering
"Anne Enright, August 2008"
სქოლიო
დაბადებული 1962
დაბადებული 11 ოქტომბერი
XX საუკუნის ესეისტები
XX საუკუნის ირლანდიელი მწერლები
XXI საუკუნის ესეისტები
ირლანდიელი რომანისტები
ირლანდიელი ქალი მწერლები
Cullhuas District

Cullhuas District is one of twenty-eight districts of the province Huancayo in Peru.
Ethnic groups
The people in the district are mainly indigenous citizens of Quechua descent. Quechua is the language which the majority of the population (63.39%) learnt to speak in childhood, 36.53% of the residents started speaking using the Spanish language (2007 Peru Census).
References
Elvin Cafarguliyev

Elvin Cafarguliyev (also spelled Jafarguliyev; , born on 26 October 2000) is an Azerbaijani footballer who plays as a defender for Qarabağ FK in the Azerbaijan Premier League and the Azerbaijan U21.
Club career
On 10 December 2017, Cəfərquliyev made his debut Azerbaijan Cup for Keşla against Kapaz.
He signed a contract with Qarabağ FK in 2018. In summer 2019, Sumgayit FK announced the signing of Cəfərquliyev on one-year long loan. On 17 August 2019, he made his debut in the Azerbaijan Premier League for Sumgayit against Gabala.
He made his debut for Qarabağ on 11 September 2020, in the Azerbaijan Premier League match against Keşla.
On 18 August 2020, Cəfərquliyev made his European debut against Sileks in the UEFA Champions League first qualifying round.
International career
He made his debut for Azerbaijan national football team on 30 March 2021 in a World Cup qualifier against Serbia.
International goals
Honours
Keşla
Azerbaijan Cup: 2017–18
References
External links
Elvin Cafarguliyev at www.uefa.com
2000 births
Living people
Men's association football midfielders
Azerbaijani men's footballers
Sumgayit FK players
Qarabağ FK players
Azerbaijan Premier League players
Azerbaijan men's under-21 international footballers
Azerbaijan men's youth international footballers
Azerbaijan men's international footballers
ძვ. წ. 823

ძვ. წ. 823
მოვლენები
დაიბადნენ
გარდაიცვალნენ
სალმანასარ III - ასურეთის მეფე. მის ნაცვლად ტახტზე შამშიადად V ადის.
ავღანეთის გეოგრაფია

ავღანეთის გეოგრაფია
ავღანეთი — სახელმწიფო სამხრეთ-დასავლეთ აზიაში. დასავლეთით ესაზღვრება ირანი, სამხრეთით და აღმოსავლეთით პაკისტანი, ჩრდილოეთით თურქმენეთი, უზბეკეთი და ტაჯიკეთი, აღმოსავლეთით ჩინეთი და ინდოეთი.
ავღანეთი მდებარეობს ირანის მთიანეთის ჩრდილო-აღმოსავლეთ ნაწილში. ტერიტორიის 3/4 მთიანია. ჩრდილო ნაწილში გადაჭიმულია ცარცული და კაინოზოური ქანებით აგებული ჩრდილოეთ ავღანეთის მთები (ფაროფამიზი, საფედქოჰი, ბანდ-ი-თურქესტანი და სხვა), აღმოსავლეთ ნაწილში — ავღანეთის ყველაზე მაღალ მთათა სისიტემა ცენტრალური და აღმოსავლეთი ჰინდუქუში (მწვერვალი თირგარანი, 6729 მეტრი), რომელთათვისაც დამახასიათებელია მეტად ციცაბო ფერდობები და თანამედროვე გამყინვარება. ჰინდუქუშის სამხრეთით მდებარეობს საშუალო სიმაღლის ძლიერ პენეპლენიზებული ცენტრალური ავღანეთის მთები. ჰინდუქუშსა და სულეიმანის მთებს შორის მოქცეულია ღაზნი-ყანდაარის მთიანეთი. ქვეყნის სამხრეთ და სამხრეთ-დასავლეთ ნაწილში, ზღვის დონიდან 500-1000 მ სიმაღლის ბორცვიან ვაკეებსა და უდაბნოებიან ქვაბულებს უკავია, მათ შორის სიდიდით გამოირჩევა რეგისტანისა და გარმსირის ქვიშიანი უდაბნოები და ქვიან-თიხიანი უდაბნო დაშთ-ი-მარგო. ავღანეთის ჩრდილო ნაწილი მთისწინა ლიოსის ვაკეა. ავღანეთში ცნობილია რკინის, ტყვიისა და თუთიის მადნის, ოქროს, ქვანახშირის, აირის, ლაზურიტის, ბერილიუმის, ბარიტის, გოგირდისა და სხვა საბადოები. არის მინერალური წყლები, ნავთობის ნაჩენები.
ავღანეთის ჰავა მშრალი, სუბეკვატორულია. ივლისის საშუალო ტემპერატურა 24-32°C,; მთებში, 2500-4000 მეტრ სიმაღლეზე, დაახლოებით 10°C. ბარში თბილი ზამთარი იცის (იანვრის საშუალო ტემპერატურა 0°C-იდან 8°C-მდე), მთებში კი სუსხიანი (ყინვები –20°C-იდან –30°C-მდე). ატმოსფერული ნალექების საშუალო წლიური რაოდენობა სამხრეთ ვაკეებე 40-50 მმ, შიგა ზეგნებზე 200-250 მ. ჰინდუქუშის ფერდობებზე წელიწადში 400-600 მმ ნალექი მოდის; სამხრეთ-აღმოსავლეთ ნაწილში, სადაც ინდოეთის ოკეანიდან მუსონები იჭერება — 800 მმ.
მდინარეთა ქსელი არათანაბრად არის განაწილებული. შედარებით ხშირია აღმოსავლეთ და ჩრდილო-აღმოსავლეთ ნაწილში. დიდი მდინარეებია: ამუდარია (ზემო დინებაში ფანჯი), ქაბული, მურღაბი, ჰარირუდი, ფარაჰრუდი, ჰილმენდი. მთის მდინარეები ჰიდროენერგიის დიდ მარაგს შეიცავს. ვაკის მდინარეები ზაფხულობით შრება, ბევრი მათგანი ქვიშიან უდაბნოში იკარგება. ტბები ცოტაა. ბევრ რაიონში გრუნტის წყალს სარწყავად და სასმელად იყენებენ.
ყველაზე მეტი ფართობი უკავია სუბტროპოიკული მთის უდაბნოს რუხ-მურა (განსაკუთრებით სამხრეთ და დასავლეთ ნაწილში) და მთის რუხ ნიადაგს. ჩრდილო მთიან რაიონებში მდელო-სტეპის, მთის მდელოს და მთის ყავისფერი ნიადაგია.
ავღანეთში უმთავრესად ხარობს უდაბნოსა და მშრალი სტეპის მცენარეულობა. შიგა მთიანეთში გავრცელებულია ქსეროფიტები (გლერძი, ცერცვეკალა, აკანთოლიმონი), ქვიშიან ადგილებში — საქსაული, ეფემერები; უდაბნოებში — ავშნიან-ყარღანიანი მცენარეულობა; ფაროფამიზის ქედზე, ღვიისა და ფსტის მეჩხერ ტყეებთან ერთად, გვხვდება სიმშრალის მოყვარული ფრიგანის ეკლიანი ბუჩქნარი. ნურისტანი და ბადახშანი ტყიანია, 2000-2400 მეტრ სიმაღლემდე იზრდება მარადმწვანე მუხა. 3300-3400 მეტრამდე — ფიჭვი, სოჭი, ჰიმალაის კედარი, უფრო მაღლა ტანბრეცილი ტყეები, სუბალპური და ალპური მდელოებია.
რესურსები ინტერნეტში
Топографическая карта Афганистана (1 : 300 000)
География Афганистана
ავღანეთის გეოგრაფია
ნესტორ კალანდაძე

ნესტორ კალანდაძე
ნესტორ ლაზარეს ძე კალანდაძე (ფსევდონიმი — ეშმაკი; დ. 1874, ხიდისთავი — გ. 23 ივლისი, 1942, პარიზი, დაკრძალულია ლევილში) — ქართველი პუბლიცისტი, მწერალი, მხატვარ-კარიკატურისტი.
ბიოგრაფია
1907 წელს აკაკი წერეთელთან ერთად თანამშრომლობდა ჟურნალში „ეკალი“ და „ოხუნჯი“, ასევე თანამშრომლობდა გაზეთ „შუამავალში“, ხოლო 1909 წელს „ჯოჯოხეთსა“ და „ეშმაკის სალამურში“. იყო „ეშმაკის მათრახის“ ფაქტობრივი რედაქტორი, მაგრამ ცენზურის თვალის ასახვევად ჟურნალს ხელს აწერდა ასოთამწყობი თ. ბოლქვაძე. შალვა შარაშიძესთან ერთად დიდი ღვაწლი მიუძღვის ქართული იუმორისა და სატირის განვითარების საქმეში. 1921 წლიდან ემიგრაციაში იყო.
ბიბლიოგრაფია
კალანდაძე ნ., პირველი ღია წერილი სოლომონ ზურგიელიძეს საიქიოს (ავტორი). - თბილისი, ბართლომე კილაძის გამოცემა და სტ., 1919. - 64გვ.
კალანდაძე ნ., ანარქიზმის ბუკინისტი, ლიტერატორ-მეწვრილმანე, ზუგდიდელი ჯგუფის თავი ანუ აკობია პავლე : სატირა (ავტორი). - თბილისი, სტ. გუტენბერგი, 1908. - 14გვ.
ლიტერატურა
ქართული ლიტერატურის ისტორია, ტ. 3, 1969
რესურსები ინტერნეტში
დაბადებული 1874
გარდაცვლილი 1942
გარდაცვლილი 23 ივლისი
ქართველი კარიკატურისტები
ჩოხატაურის მუნიციპალიტეტში დაბადებულები
ქართველთა შორის წერა-კითხვის გამავრცელებელი საზოგადოების წევრები
ლევილის სასაფლაოზე დაკრძალულები
ნ
Camponotus hellmichi

Camponotus hellmichi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
დიაკრიტიკული ნიშნები

დიაკრიტიკული ნიშნები (ძველბერძ. διακριτικός — „განსხვავების მიმნიშნებელი“) — სტრიქონზედა ან სტრიქონქვეშა (იშვიათად — სტრიქონშივე ჩასმული) გრაფიკული ნიშნები, რომლებიც შემოღებულია ანბანურ დამწერლობაში რომელიმე ასოს მნიშვნელობის დასაზუსტებლად.
კერძოდ:
ასოს ახალ მნიშვნელობას სძენს;
წარმოგვიდგენს შესაბამისი ბგერის რამდენიმე ვარიანტს;
მიანიშნებს, რომ ასო იკითხება იზოლირებულად;
მიანიშნებს ბგერის სიგრძე-სიმოკლეს;
დიაკრიტიკულ ნიშნებს ფართოდ იყენებენ ტრანსკრიფციებში.
ლიტერატურა
დამწერლობები
ენათმეცნიერება
Camponotus libanicus sahlbergi

Camponotus libanicus sahlbergi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
Camponotus suffusus bendigensis

Camponotus suffusus bendigensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
აგრაფენოვკის ოდიგიტრიის ღვთისმშობლის ხატის ეკლესია

აგრაფენოვკის ოდიგიტრიის ღვთისმშობლის ხატის ეკლესია — მართლმადიდებლური ეკლესია როდიონოვო-ნესვეტაის რაიონის სლობოდა აგრაფენოვკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. ეკლესიის მშენებლობა დაასრულეს 1846 წელს.
ეკლესიის მისამართი: რუსეთი, როსტოვის ოლქი, როდიონოვო-ნესვეტაის რაიონი, სოფელი აგრაფენოვკა, განათლების ქუჩა № 1-ა.
ისტორია
დონის მხარეში მდებარე სლობოდა აგრაფინოვკის ოდიგიტრიის ღვთისმშობლის ხატის ეკლესია ქვისგანაა ნაშენები. ეკლესია ერთსაკურთხევლიანია. მისი მშენებლობა დაიწყეს 1844 წლის 16 აპრილს. დასრულებული ეკლესია 1846 წლის 3 ნოემბერს აკურთხა ვორონეჟისა და ზადონსკის მთავარეპისკოპოსმა ეგნატემ. ეკლესიის მოწყობა მოხდა მემამულე მარია ალექსანდრეს ასული ლეონოვაიას ფინანსებით. 1890 წელს ეკლესიასთან მოხდა სოფლის სამრევლო სკოლის გახსნა.
საბჭოტა ხელისუფლების დამყარების შემდეგ ეკლესია გამოიყენებოდა როგორც ხორბლის საცავი საწყობი. ოდიგიტრიის ღვთისმშობლის ხატის ეკლესიის უკანასკნელი წინამძღვარი იყო მღვდელი ნიკოლოზ ნიკოლოზის ძე ზიკოვი, რომელიც ბოლშევიკებმა დახვრიტეს. სიკვდილის შემდეგ მოხდა მღვდლის რეაბილიტაცია მის წინააღმდეგ მტკიცებულებების არარსებობის გამო.
2012 წლიდან ეკლესიაში აღდგა ღვთისმსახურება. ამჟამად ოდიგიტრიის ღვთისმშობლის ხატის ეკლესიაში რეგულარულად აღესრულება საღვთო ლიტურგია. 2012 წლის 29 მარტს სლობოდა აგრაფენოვკის ოდიგიტრიის ღვთისმშობლის ხატის ეკლესიის წინამძღვარი გახდა თეთრი ბერი ანტონი გენადის ძე ბერეჟნოი. თანამედროვე ეტაპზე ეკლესიაში მრევლის ფინანსებით მიმდინარეობს სარემონტო აღდგენთი სამუშაოები. საინტერესოა, რომ 2013 წელს მიწის სამუშაოების შესრულების დროს აღმოაჩინეს ძველი ზარის ენა, რომელიც ოქტომბრის რევოლუციამდელი ტაძრის ერთ-ერთი ზარის კუთვნილება იყო.
რესურსები ინტერნეტში
Сайт храма
Родионово-Несветайское благочиние.
В храме в честь иконы Божией Матери «Одигитрия» слободы Аграфеновка отметили престольный праздник
სქოლიო
როსტოვის ოლქის ეკლესიები
Celso Ramos

Celso Ramos is a municipality in the state of Santa Catarina in the South region of Brazil.
See also
List of municipalities in Santa Catarina
References
Municipalities in Santa Catarina (state)
ჟირღალიშქა

ჟირღალიშქა — სოფელი აფხაზეთის ავტონომიურ რესპუბლიკაში, გალის მუნიციპალიტეტში (ლეკუხონის თემი), აფხაზეთის სამხრეთ-აღმოსავლეთ მთისწინეთზე. ზღვის დონიდან 220 მ, გალიდან 35 კმ. 2008 წლიდან ოკუპირებულია რუსეთის ფედერაციის მიერ
სქოლიო
ლიტერატურა
ლეკუხონის თემის სოფლები
კაპელოს რაიონი

კაპელოს რაიონი — რაიონი პერუში, ლორეტოს რეგიონის რეკენის პროვინციაში. მდებარეობს ზღვის დონიდან 118 მეტრზე. 2007 წლის მონაცემებით, მოსახლეობა 3 926 ადამიანს შეადგენდა, სიმჭიდროვე 4.7 ადამიანი კმ²-ზე. ფართობი 842.37 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ლორეტოს რეგიონის რაიონები
რეკენის პროვინციის რაიონები
რეზედა

რეზედა — ბალახოვან მცენარეთა გვარი რეზედასებრთა ოჯახისა. 60-მდე სახეობა გავრცელებულია ევროპის ხმელთაშუაზღვისპირეთიდან ცენტრალურ აზიამდე და ინდოეთამდე. საქართველოში გვხვდება 3, მათ შორის 1 კავკასიის ენდემია.
ხარობს მშრალსა და ქვიან ფერდობებზე, ხშირად კირქვიანებზე, ზოგიერთი — ნათესებში სარეველადაც. ყანის რეზედას (Reseda lutea) მიწისზედა ნაწილები შეიცავს ყვითელ საღებავს. ბაღის რეზედა (Reseda odorata) მოშენებულია დეკორატიულ მცენარედ; არომატული ყვავილები შეკრებილია თავთავისებრ მწვანე, მომწვანო-მოყვითალო და მოწითალო ყვავილედში; ამრავლებენ თესლით, რომელიც მარტის ბოლოს ითესება სათბურში ან კვალსათბურში (ჩითილის გადარგვა ხდება ივნისში ან მაისში, ღია გრუნტში); ყვავის ივნისიდან სექტემბრამდე; გამოიყენება ყვავილნარებსა და ბორდიურებში, საკრეჭად. ყველა თაფლოვანი მცენარეა.
საქართველოში გავრცელებული სახეობები:
— კავკასიის ენდემი
სქოლიო
რეზედასებრნი
Room Service (როქსეტის ალბომი)

Room Service (როქსეტის ალბომი)
Room Service — შვედური პოპ-როკ დუეტ როქსეტის მეშვიდე სტუდიური ალბომი, გამოსული 2001 წლის 2 აპრილს. იგი მხოლოდ ევროპაში გამოიცა და აშშ-ში არ გამოსულა. ალბომი შვედეთის ჩარტის სათავეში მოექცა, გერმანიაში #3 იყო, შვეიცარიაში - #2, მაგრამ ბრიტანეთში მხოლოდ #120 პოზიცია დაიკავა. შვედეთში ალბომიდან გამოცემული ყველა სინგლი („The Centre of the Heart“, „Real Sugar“, „Milk and Toast and Honey“) საკმაოდ წარმატებული იყო, თუმცა მხოლოდ პირველი მოხვდა ჩარტის #1 პოზიციაზე. ბრიტანეთში სინგლის სახით მხოლოდ „Milk and Toast and Honey“ გამოვიდა, მაგრამ ასევე წარუმატებელი აღმოჩნდა.
სიმღერების სია
სქოლიო
როქსეტის ალბომები
2001 წლის ალბომები
EMI Records-ის ალბომები
უკანტბა

უკანტბა — უღელტეხილი საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს გუდამაყრის ქედზე. სიმაღლე 2334 მ. უღელტეხილის მიდამო აგებულია იურული და ცარცული ასაკის კირქვებით, მერგელებით, ქვიშაქვებითა და თიხებით. დამახასიათებელია სუბალპური ტყე-მდელოს ლანდშაფტი. მდინარე ფშავის არაგვის ხეობას აკავშირებს მდინარე გუდამაყრის არაგვის ხეობასთან საცალფეხო გზით.
ლიტერატურა
მცხეთა-მთიანეთის მხარის უღელტეხილები
ივანოვსკი (ბაშკირეთი)

ივანოვსკი (ბაშკირეთი)
ივანოვსკი — სოფელი რუსეთის ფედერაციაში, ბაშკირეთის რესპუბლიკის უფის საქალაქო ოლქში.
2010 წლის მონაცემებით სოფელში ცხოვრობს 123 ადამიანი.
2002 წლის აღწერის მიხედვით მოსახლეობის უმრავლესობას რუსები (53 %) და თათრები (32 %) შეადგენენ.
რესურსები ინტერნეტში
Совет муниципальных образований Республики Башкортостан.
სქოლიო
უფის საქალაქო ოლქის სოფლები
მასკუერასი

მასკუერასი — ქალაქი და მუნიციპალიტეტი ესპანეთში, შედის კანტაბრიის პროვინციის სახა-ნანსის კომარკის შემადგენლობაში. ფართობი — 55,65 კმ². მოსახლეობა — 2093 კაცი (2020 წ.).
იხილეთ აგრეთვე
კანტაბრიის მუნიციპალიტეტები
რესურსები ინტერნეტში
მასკუერასის მუნიციპალიტეტის ოფიციალური საიტი
სქოლიო
კანტაბრიის მუნიციპალიტეტები
კანტაბრიის ქალაქები
ტოკიოს უნივერსიტეტი

ტოკიოს უნივერსიტეტი (東京大学; Tōkyō Daigaku, აკრონომი 東大 Tōdai) — ერთ-ერთი წამყვანი კვლევითი უნივერსიტეტი იაპონიაში. უნივერსიტეტს ხუთი კამპუსი აქვს ჰონგოში, კომაბაში, კაშივაში, შიროკანესა და ნაკანოში; 10 ფაკულტეტი 30.000 სტუდენტით, რომელთა შორის 2100 უცხოელია (რაც საკმაოდ დიდია იაპონური სტანდარტებით). მიუხედავად იმისა, რომ თითქმის ყველა აკადემიურ დისციპლინას ასწავლიან უნივერსიტიტეში, ის ყველაზე მეტად იურიდიული და ლიტერატურის ფაკულტეტებით არის ცნობილი. უნივერსიტეტის კურსდამთავრებულთა შორის არის მრავალი იაპონელი პოლიტიკოსი, თუმცა სკოლის გავლენამ ბოლო პერიოდში იკლო. შედარებისთვის უნივერსიტეტის კურსდამთავრებულთა შორის პრემიერ-მინისტრთა წილი 1950-იან, 60-იან, 70-იან, 80-იან და 90-იან წლებში შესაბამისად იყო 2/3. 1/2. 1/4. 1/5 და 1/6.
ტოკიოს უნივერსიტეტი საყოველთაოდ ერთ-ერთ ყველაზე პრესტიჟულ უმაღლეს სკოლად მიიჩნევა მრავალ დარგში ფეხდაფეხ დანარჩენ ექვს იმპერიულ უნივერსიტეტებთან, განსაკუთრებით კი კიოტოს უნივერსიტეტთან. მეცნიერებაში, კიოტოს გაცილებით მეტი მეცნიერი და ნობელის პრემიის ლაურეატი ჰყავს აღზრდილი. ტოკიოს იმპერიული უნივერსიტეტის ერთ-ერთ პრეზიდენტთაგან იყო კიკუჩი დაიროკუ.
მთავარი ჰონგოს კამპუსი კაგას პროვინციის ედოს პერიოდის ფეოდალ მემამულეთა, მაედას ოჯახის ყოფილ მამულზე მდებარეობს. უნივერსიტეტის ყველაზე განთქმული ღირსშესანიშნაობა, აკამონი (წითელი კარიბჭე) რელიქვიად ითვლება. უნივერსიტეტის სიმბოლოა გინგკოს ფოთოლი, რომლის ხეები მრავლადაა კამპუსის არემარეში.
რესურსები ინტერნეტში
უნივერსიტეტის საიტი
იაპონიის უმაღლესი სასწავლებლები
ტოკიო
Lasioglossum ranacum

Lasioglossum ranacum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1980 წელს.
იხილეთ აგრეთვე
Lasioglossum-ის სახეობების სია
სქოლიო
ranacum
არნსტორფი

არნსტორფი — კომუნა გერმანიაში, ბავარიის მიწაზე.
ექვემდებარება ქვემო ბავარიის ადმინისტრაციულ ოლქს. შედის როტალ-ინის რაიონის შემადგენლობაში. მოსახლეობა შეადგენს 6589 ადამიანს (2010 წლის 31 დეკემბრის აღწერის მონაცემებით). იკავებს 80,48 კმ² ფართობს. ოფიციალური კოდი — 09 2 77 111.
რესურსები ინტერნეტში
ოფიციალური საიტი
სქოლიო
ბავარიის ქალაქები
კონსტანტინე ჭიჭინაძე

კონსტანტინე ჭიჭინაძე
საკუთარი სახელი კონსტანტინე ჭიჭინაძე შესაძლოა აღნიშნავდეს:
კონსტანტინე ჭიჭინაძე (პოეტი)
კონსტანტინე ჭიჭინაძე (გეოლოგი)
იხილეთ აგრეთვე
ჭიჭინაძე
კ
ზვიად დოლიძე

ზვიად დოლიძე (დ. 25 იანვარი, 1959, თბილისი) — ქართველი ისტორიკოსი, მეცნიერი, პედაგოგი, პოლიტიკოსი, ხელოვნების მუშაკი.
1980 წელს დაამთავრა ალექსანდრე პუშკინის სახელობის თბილისის პედაგოგიური ინსტიტუტის ისტორიის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.
რესურსები ინტერნეტში
დაბადებული 25 იანვარი
დაბადებული 1959
საქართველოს VI მოწვევის პარლამენტის წევრები
თბილისში დაბადებულები
თბილისის პედაგოგიური ინსტიტუტის კურსდამთავრებულები
ზვიად
Dorylus congolensis

Dorylus congolensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorylus-ს გვარიდან. მიეკუთვნება Dorylinae-ს ქვეოჯახს..
სქოლიო
ჭიანჭველები
ჯამპალი

ჯამპალი — მდინარე საქართველოში, აფხაზეთის ავტონომიური რესპუბლიკის გულრიფშის მუნიციპალიტეტში. მდინარე ამტყელის მარცხენა შენაკადი. სიგრძე 21,4 კმ, აუზის ფართობი 163 კმ². სათავე აქვს ჩხალთის ქედის სამხრეთ კალთაზე, ზღვის დონიდან 2385 მ სიმაღლეზე. საზრდოობს თოვლის, წვიმისა და მიწისქვეშა წყლით. გაზაფხულზე იცის წყალდიდობა, ზაფხულსა და ზამთარში — წყალმცირობა, შემოდგომაზე — წყალმოვარდნები. წყლის საშუალო წლიური ხარჯი შესართავთან 11,5 მ³/წმ.
ლიტერატურა
სქოლიო
აფხაზეთის ავტონომიური რესპუბლიკის მდინარეები
ბერნარდ გრდზელოვი

ბერნარდ გრდზელოვი (ნამდვილი გვარი — გრძელაშვილი; დ. 1 ივლისი, 1915, კაირო, — გ. 8 ოქტომბერი, 1950, იქვე) — ეგვიპტოლოგი, წარმოშობით ქართველი.
ეგვიპტოლოგიური ძიებანი დაიწყო ბერლინის მუზეუმში ცნობილი ეგვიპტოლოგის კურტ ზეთეს ხელმძღვანელობით. შემდეგ მუშაობდა კაიროში, გერმანიის არქეოლოგიის ინსტიტუტში, ლუდვიგ ბორჰარდტთან; ეგვიპტეში იყო ებრაელთა კვლევის საზოგადოების რედაქციის მდივანი. გრდზელოვის გამოკვლევები (სამი მონოგრაფია და 30-ზე მეტი სტატია), რომელთა ნაწილი დაიბეჭდა მისი სიკვდილის შემდეგ, ეხება პირამიდების ეპოქის ეგვიპტის მეფეთა ცხედრების გაწმენდასა და ბალზამირებას, რეშეფის კულტის შექმნას, ფარაონ სეთი I-ის სტელას სკითოპოლისში, ფარაონთა ეგვიპტის პაპირუსებსა და ეპიგრაფიკას, სემიტურ-აღმოსავლურ ურთიერთობებს. გრდზელოვის რამდენიმე ნაშრომის ხელნაწერი ინახება ინგლისში, გრიფითის ინსტიტუტში. ცოლად ჰყავდა დოროთი მეტლიცკი, ინგლისური ენის პროფესორი (კალიფორნიის უნივერსიტეტი, ბერკლი).
ლიტერატურა
ჯაფარიძე გ., ბერნარდ გრდზელოვის გახსენება, გაზ. «სამშობლო», 1979, ნოემბ., №24;
ჯაფარიძე გ., ბერნარდ გრდზელოვი, გაზ. «კავკასიონი », 1995, ივნ., №24;
Harari I., Bernhard Grdseloff, «Annales du Service des Antiquités de l"Egypte», t. 60, fasc. 1, Le Caire, 1951;
Dawson W. R., Hill E. P., Who was who in Egyptology. Third revised ed. by M. L. Bierbier, L., 1995;
რესურსები ინტერნეტში
დაბადებული 1 ივლისი
დაბადებული 1915
გარდაცვლილი 8 ოქტომბერი
გარდაცვლილი 1950
ეგვიპტოლოგები
ძვ. წ. 132

ძვ. წ. 132
ძვ. წ. 137 | ძვ. წ. 136 | ძვ. წ. 135 | ძვ. წ. 134 | ძვ. წ. 133 | ძვ.წ. 132 | ძვ. წ. 131 | ძვ. წ. 130 | ძვ. წ. 129 | ძვ. წ. 128 |ძვ. წ. 127
მოვლენები
დაიბადნენ
მითრიდატე VI ევპატორი — პონტოს მეფე (გ. ძვ. წ. 63)
გარდაიცვალნენ
გიორგი უშვერიძე

გიორგი უშვერიძე
გიორგი ანდრიას ძე უშვერიძე (დ. 6 ოქტომბერი, 1922) — ქართველი ექიმი და კურორტოლოგი. მედიცინის მეცნიერებათა დოქტორი (1970), პროფესორი (1972). საქართველოს სსრ მეცნიერების დამსახურებული მოღვაწე (1984). სკკპ წევრი 1947 წლიდან. დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი 1944 წელს. 1944-1945 წლებში იყო კურორტ აბასთუმნის ექიმი-ფტიზიატრი, 1945-1952 წლებში თბილისის სახელმწიფო სამედიცინო ინსტიტუტის თერაპიის კათედრის ორდინატორი, ასისტენტი, 1952-1968 წლებში საქართველოს კურორტოლოგიის სამეცნიერო-კვლევითი ინსტიტუტის უფროსი მეცნიერ-თანამშრომელი, განყოფილების გამგე, 1968 წლიდან საქართველოს კურორტოლოგიის, ფიზიოთერაპიისა და რეაბილიტაციი სამეცნიერო-კვლევითი ინსტიტუტის დირექტორის მოადგილე სამეცნიერო დარგში. საკანდიდატო დისერტაცია დაიცვა 1952 წელს თემაზე: „ნახშირწყლების ცვლა ტუბერკულოზის დროს აბასთუმნის მთის ჰავის პირობებში“. 1972 წელს დაიცვა სადოქტორო დისერტაციის თემაზე: „საშუალო სიმაღლის მთის ჰავის თერაპიული მოქმედების მექანიზმები“. გიორგი უშვერიძე ავტორია 120 სამეცნიერო ნაშრომისა შინაგანი დაავადებების კლიმატური ფაქტორებით მკურნალობის პრობლემებზე. გიორგი უშვერიძე შეისწავლიდა მთის კლიმატოფიზიოლოგიურ და კლიმატოთერაპიის აქტუალურ პრობლემებს, შეიმუშავა ამინდისა და კლიმატის სამედიცინო კლასიფიკაციები, შეისწავლა კარსტული მღვიმეების მიკროკლიმატის სამკურნალო თვისებები და სხვა. 1979 წლიდან საქართველოს კურორტოლოგთა და ფიზიოთერაპევტთა სამეცნიერო საზოგადოების თავმჯდომარე. 1986 წელს დაჯილდოვდა საპატიო ნიშნის ორდენით, ხოლო 1998 წელს ღირსების ორდენით. საქართველოს სახელმწიფო პრემიის ლაურეატი (1993).
ლიტერატურა
ვინ ვინაა თანამედროვე ქართულ სამედიცინო მეცნიერებაში, თბ., გვ. 269, წ. 2000.
დაბადებული 6 ოქტომბერი
დაბადებული 1922
ქართველი ექიმები
ქართველი კურორტოლოგები
საპატიო ნიშნის ორდენის კავალრები
საქართველოს ღირსების ორდენის კავალრები
თბილისის სახელმწიფო სამედიცინო ინსტიტუტის კურსდამთავრებულები